Αρνίσια παϊδάκια με ασιατική σάλτσα BBQ
Έχει καλό καιρό και σκέφτεστε να βάλετε ψησταριά; Αυτή είναι η συνταγή που πρέπει να φτιάξετε: παϊδάκια με γλυκιά σάλτσα BBQ. Θα φαγωθούν πριν κάτσετε στο τραπέζι!
2 κιλά αρνίσια παϊδάκια, 40 γρ. τζίντζερ φρέσκο, τριμμένο, 40 ml χυμός λεμονιού, 3 σκελίδες σκόρδου, λιωμένες, 240 ml σάλτσα σόγιας, 200 ml λευκό, ξηρό κρασί, 300 γρ. ξερό κρεμμύδι, τριμμένο, 1 αχλάδι, χοντροτριμμένο, 160 ml σάλτσα σόγιας, 40 ml βαλσαμικό ξίδι, λευκό, 2 κουτ. σούπας κέτσαπ, 1 κουτ. γλυκού μουστάρδα, 2 σκελίδες σκόρδου, λιωμένες, 20 γρ. ζάχαρη άχνη, 130 ml ελαιόλαδο, φρεσκοτριμμένο πιπέρι
Σε βαθύ μπολ ανακατεύουμε όλα τα υλικά της μαρινάδας. Βάζουμε τα παϊδάκια, ανακατεύουμε καλά να καλυφτούν, σκεπάζουμε με μεμβράνη και βάζουμε στο ψυγείο για 3 ώρες, να μαριναριστούν.Σκουπίζουμε τα παϊδάκια με χαρτί κουζίνας από τη μαρινάδα.Βάζουμε τα παϊδάκια σε καλά λαδωμένη σχάρα. Ψήνουμε στα κάρβουνα ή σε ψησταριά γκαζιού για περίπου 20-25 λεπτά, γυρίζοντάς τα και από τις δύο πλευρές, μέχρι να ροδοκοκκινίσουν.Σε βαθύ μπολ ανακατεύουμε όλα τα υλικά. Μοιράζουμε τη σάλτσα σε ατομικά μπολάκια, ώστε, αν θέλουμε, να «βουτάμε» τα παϊδάκια μας.
Λεμόνι,BBQ